  Майя Бывальцева 2021-тӥ ар кутсконысен Удмуртиын кык выль пудо гидъёс усьтӥзы ни. Со сярысь элькун тӧролэн но кивалтэтлэн пресс-службазы ивортӥз. 3-тӥ южтолэзе Ува ёросысь «Заря» колхозын 150 йырлы фермаез усьтӥзы. Сое кредитъёс кыскыны пуктыны быгатӥзы. Гидын вера кароно скалъёсты, ветылъёсты, нонӥсь кунянъёсты возёзы. Оштолэзе возёсэ ӟеч выжыысь 30 ветылъёс вуозы. Тулыспалэ Ува ёросысь ик «Красный Труженик» огазеяськонын 400 йыр скалъёслы гидэз усьтӥзы. Вуж фермаез быдэсак выльдыса, «Ёлочка» скал кыскон зал лэсьтӥзы. Кемалась ӧвӧл возёсын ӟеч выжыысь ветылъёсты вайизы. Скал уллёзэс будэтон понна эшшо басьтыны малпанъёссы вань. Тодэ вайытом, 2021-тӥ арын Удмуртиын 50-лэсь трос выль но выльдэм пудо гидъёс усьтыны чаклало.  Тегъёс: Ува Удмуртия гуртвозёс пудо лэсьтськон  